Çalakîya roniştişî ya ke semedê azadîya Rayberê Şarê Kurdî Abdullah Ocalanî çarçewa Hemleya 'Tecrîd, faşîzm û îşxalî rê bes o; wext wextê azadîye yo' de verê Ofîsê Neteweyanê Yewbîyayeyan (NY) yê Cenevre de 25ê çeleyî de ameye destpêkerdene, dewam kena.
Çalakîya ke her roja çarşemeyî yena kerdene de derheqê tecrîd û felsefeya Abdullah Ocalanî de zanayîş yeno dayene.Reyna kitabê Ocalînî yê almankî, fransizkî û îngîlîzkî yenê vilakerdene.
Çalakîya roniştişî de şexsê fermandarê hemleya 15ê Tebaxe Mahsûm Korkmaz (Egîd) û fermandananê HPGyî ra Îbrahim Çoban (Atakan Mahîr) o ke 11ê tebaxa 2018î Dêrsim de şehîd bi, semedê şehîdanê Têkoşîne Azadîye rêz ame girewtene.
Hemserekê Merkezê Komelê Demokratîkî yê Kurdan ê Cenevre Salîh Saglamî ke tîya qisey kerd mesajê pîlkerdişê têkoşînî dayî û semedê tewrbîyayîşê rayraşîyayîşê 14ê tebaxe yê Zurihî veng da.
